टाइगर के दहाड़
भोजपुरी सिनेमा के टाइगर मनोज टाइगर आजकाल्हु निर्माता निर्देशकन के पसन्द बनल जात बाड़े. डी रामानायडू के फिल्म शिवा में मनोज टाइगर निरहुआ का साथ नायक का रुप में आ रहल बाड़े. एने मनोज टाइगर तीन गो फिल्म साइन कइले बाड़े आ उहो बड़का निर्देशकन का साथ.
विजयी भवः में मनोज टाइगर आनन्द डी गहतराज का निर्देशन में शुभम तिवारी का साथे बाड़े. असलम शेख निर्देशित आ रितेश ठाकुर के बनावल फिल्म तू ही मोर बालमा में मनोज टाइगर, प्रवेशलाल यादव, शुभम तिवारी, आ दीपक दूबे के भूमिका बा.
बताशा चाचा का नाम से मशहूर मनोज टाइगर पिछला दिने हैदराबाद में बी सुब्बारेड्डी के फिल्म मर्द न॰ १ के शूटिंग में जतना मेहनत कइलें ओकरा के देख के मनोजो तिवारी चकित रहलन. इहे सब बता रहल बा कि टाइगर में बहुते दम बा.
स्रोत : शशिकान्त सिंह, रंजन सिन्हा
bho_Deva bho_Deva bho_Deva bho_Deva mai_Deva